cyanic-selkie/wikianc huggingface dataset:
Ενδεκάγραμμα
Η λέξη ενδεκάγραμμα συνδυάζει το αριθμητικό πρόθεμα ένδεκα- με το επίθεμα -γραμμή.
Κανονικό ενδεκάγραμμα
Το κανονικό ενδεκάγραμμα έχει τέσσερις κανονικές μορφές, οι οποίες συμβολίζονται ως {11/2}, {11/3}, {11/4} και {11/5}. Το κανονικό ενδεκάγραμμα έχει την ίδια διάταξη κορυφών με το κανονικό ενδεκάγωνο, το οποίο μπορεί να θεωρηθεί ως {11/1}. Στη σημειογραφία Schläfli, ο αριθμός μετά την κάθετο υποδεικνύει τον αριθμό των βημάτων μεταξύ των ζευγών σημείων που συνδέονται με ακμές. Αυτές οι ίδιες τέσσερις μορφές μπορεί να θεωρηθούν ως αστεροειδή πολύγωνα ενός κανονικού ενδεκάγωνου.
Κατασκευή
Τα κανονικά ενδεκαγράμματα δεν μπορούν να κατασκευαστούν με κανόνα και διαβήτη όπως συμβαίνει με όλα τα περιττά κανονικά πολύγωνα και τα αστεροειδή πολύγωνα, των οποίων οι τάξεις δεν είναι πολλαπλάσια διακριτών πρώτων αριθμών Φερμά. Ωστόσο το 1986, ο Πέτερ Χίλτον και ο Τζιν Πέτερσον περιγράφουν πτυσσόμενα μοτίβα από λωρίδες χαρτιού για την κατασκευή των ενδεκαγραμμάτων {11/3}, {11/4} και {11/5}.
Εφαρμογές
250px|μικρογραφία|δεξιά|Στο νησί της Ελευθερίας, το τοίχος σε σχήμα αστεριού (Fort Wood) έγινε η βάση του αγάλματος της Ελευθερίας. Τα πρίσματα πάνω στο ενδεκάγραμμα {11/3} και στο {11/4} μπορούν να χρησιμοποιηθούν για να προσεγγισθεί το σχήμα των μορίων DNA.
Η βάση του Αγάλματος της Ελευθερίας στη Νέα Υόρκη, είναι αστεροειδές τοίχος της μορφής ενός μη κανονικού ενδεκαγράμματος.
Ο πάπυρος του Τοπ Καπί περιέχει εικόνες ενός αστεριού με ένδεκα κορυφές, το οποίο είναι γνωστό ως Girih μορφή και χρησιμοποιείται ευρέως στην Ισλαμική τέχνη. Το αστέρι στον πάπυρο αυτό δεν είναι μια από τις κανονικές μορφές του ενδεκαγράμματος, χρησιμοποιεί αντ' αυτού γραμμές που συνδέουν την κάθε κορυφή ενός ενδεκάγωνου με το μέσο της κοντινότερης απέναντι πλευράς προς αυτή.
Στο Διαστημικό Λεωφορείο Στερεού Πυραύλου Ενίσχυσης (Space Shuttle Solid Rocket Booster), χρησιμοποιήθηκε ένα άλλο αστέρι με ένδεκα κορυφές για τον πυρήνα του εμπρός τμήματος του πυραύλου (ο κοίλος χώρος εντός του οποίου καίγονται τα καύσιμα). Αυτός ο σχεδιασμός παρέχει μεγαλύτερη επιφάνεια και μεγαλύτερη ώθηση στο πρώιμο στάδιο της εκτόξευσης, προσφέρει επίσης αργότερο ρυθμό καύσης, καθώς και μειωμένη ώθηση όταν καταναλωθούν τα καύσιμα στις κορυφές του αστεριού, περίπου την ίδια στιγμή που ο πύραυλος θα περάσει το φράγμα του ήχου.
Εξωτερικοί σύνδεσμοι
Κατηγορία:Πολύγωνα
Σομτσάι Ουονγκσαουάτ
Ο Σομτσάι Ουονγκσαουάτ (สมชาย วงศ์สวัสดิ์, 31 Αυγούστου 1947) ήταν ο πρωθυπουργός της Ταϊλάνδης και μέλος του Κόμματος για τη Λαϊκή Εξουσία. Ο Σομτσάι υπήρξε παλαιότερα υπουργός Παιδείας της Ταϊλάνδης. και αναπληρωτής πρωθυπουργός. Έγινε πρωθυπουργός της χώρας στις 9 Σεπτεμβρίου του 2008 χάρη σε μία απόφαση σύμφωνα με την οποία ο προηγούμενος πρωθυπουργός, Σαμάκ Σουνταραβέτζ, έπρεπε να παραιτηθεί  γιατί εργάστηκε σαν παρουσιαστής τηλεοπτικής μαγειρικής εκπομπής ενώ ήταν εν ενεργεία. Ο Σομτσάι είναι κουνιάδος του Τάκσιν Σιναουάτρα. Στις 17 Σεπτεμβρίου του 2008, εκλέχτηκε πρωθυπουργός από το κοινοβούλιο. Στις 2 Δεκεμβρίου του 2008, με απόφαση του Συνταγματικού Δικαστηρίου, του απαγορεύτηκε η πολιτική δραστηριότητα για τουλάχιστον 5 έτη και ο ίδιος παραιτήθηκε έπειτα από μαζικές κινητοποιήσεις από την Αντιπολίτευση.
Πολιτική καριέρα
Το 1998 διορίστηκε μόνιμος γραμματέας του Υπουργείου Δικαιοσύνης και στη θέση αυτή υπηρέτησε ως το Μάρτιο του 2006. Στη συνέχεια ανέλαβε μόνιμος γραμματέας στο Υπουργείο Εργασίας ως το Σεπτέμβριο του 2006. Εξελέγη βουλευτής το 2007.Υπηρέτησε ως Υπουργός Παιδείας και αντιπρόεδρος της κυβέρνησης, από το Φεβρουάριο του 2008 ως το Σεπτέμβριο του ιδίου χρόνου.
Εκλογή στην πρωθυπουργία
Στις 9 Σεπτεμβρίου του  2008 έπειτα από απόφαση του Συνταγματικού Δικαστηρίου, ο πρωθυπουργός Σαμάκ Σουνταραβέτζ διατάχθηκε να εγκαταλείψει το αξίωμά του και ο γαμπρός του εξελέγη από το Κοινοβούλιο για να τον διαδεχθεί, στις 17 Σεπτεμβρίου του 2008. . Η επικύρωση της εκλογής του από την Εθνοσυνέλευση έγινε με 298 ψήφους υπέρ έναντι 163 για τον Αμοχιζίτ Βετζιατζίβα.
Ο Σομτσάι έχει υπηρετήσει σε πολλούς κρατικούς οργανισμούς, όπως στα αεροδρόμια, στην εθνική εταιρεία πετρελαίων (PTT) και την Τράπεζα Κρουνγκ.
Διαμαρτυρίες, καταγγελίες και παραίτηση
Στις 7 Οκτωβρίου του 2008 διαδηλωτές επεχείρησαν να κρατήσουν ομήρους 320 βουλευτές και γερουσιαστές εντός του κτηρίου του κοινοβουλίου, διακόπτοντας την παροχή ηλεκτρικού ρεύματος και ανάγκασαν τον Ουονγκσαουάτ να φύγει κάνοντας άλμα από πίσω φράκτη. Η καθιστική διαμαρτυρία και η πολιορκία της περιοχής διήρκεσαν 6 εβδομάδες. Η κυβέρνηση αναγκάστηκε να μεταφερθεί στο χώρο του πρώην διεθνούς αεροδρομίου. Τελικά, η αστυνομία κατέστειλε τη διαδήλωση διά της βίας, με αποτέλεσμα εκατοντάδες τραυματισμούς και έναν διαδηλωτή νεκρό.
Στις 29 Σεπτεμβρίου η εκλογική επιτροπή της Ταϊλάνδης ανακοίνωσε ότι μια υποεπιτροπή θα εξέταζε τον Σομτσάι - σε χρονικό περιθώριο 30 ημερών- για πιθανή παραβίαση του Συντάγματος με το να έχει μετοχές στη CS LoxInfo PCL, έναν πάροχο Διαδικτύου στη χώρα του. Με βάση το Σύνταγμα ο Σομτσάι έπρεπε να παραιτηθεί, επειδή είχε αυτές τις μετοχές.
Στις 17 Οκτωβρίου η επιτροπή εναντίον της διαφθοράς καταδίκασε τον πρωθυπουργό για παραμέληση των καθηκόντων του. Το Νοέμβριο η Αντιπολίτευση κλιμάκωσε τις κινητοποιήσεις της, που έφτασαν μέχρι την κατάληψη αεροδρομίων.
Στις 2 Δεκεμβρίου του 2008 το Συνταγματικό Δικαστήριο τον εμπόδισε από το να μετέχει στα πολιτικά για τουλάχιστον 5 χρόνια. Προσωρινός αντικαταστάτης του έγινε ο Τσοβαράτ Τσανουιράκουλ.
Παραπομπές
Κατηγορία:Πρωθυπουργοί της Ταϊλάνδης
Τερέσα Τάνκο Κορδοβές ντε Ερρέρα
Η Τερέσα Τάνκο Κορδοβές ντε Ερρέρα (ισπανικά: Teresa Tanco Cordovez de Herrera, 1859 — 1946) ήταν Κολομβιανή πιανίστρια και συνθέτης.
Βιογραφία
Η Τερέσα Τάνκο, γόνος ευκατάστατης οικογένειας, γεννήθηκε το 1859. Έλαβε προνομιακή εκπαίδευση, ενώ έλαβε τη μουσική παιδεία της πλησίον του Βισέντε Βάργας δε λα Ρόσα (1833-1891).
Σε ηλικία 15 ετών μετέβη στο Παρίσι, όπου και συνέχισε τις σπουδές της στο πλευρό του Ριτέρ, συμμετέχοντας, μεταξύ άλλων, σε ένα μάθημα στο οποίο συνάντησε και υπήρξε συμμαθήτρια με τον Καμίγ Σαιν-Σανς. Το 1882, ταξίδευσε συνοδευόμενη από την αδερφή της στην Ευρώπη, ενώ, παράλληλα, πραγματοποίησε τις πρώτες ζωντανές εμφανίσεις της στο Παρίσι, στη Σαλ Πλεγιέλ, αποσπώντας θετικές κριτικές.
Σίμων Γ΄ του Μονφόρ
Ο Σίμων Γ΄, γαλλ. Simon (1117 - 1181) από τον Οίκο τού Μονφόρ-λ'Αμωρί ήταν κύριος τού Μονφόρ (1137-81) και κόμης τού Εβρέ (1140-81).
Χριστουγεννιάτικος Εφιάλτης
Ο Χριστουγεννιάτικος Εφιάλτης (αγγλικά: The Nightmare Before Christmas) είναι αμερικανικό μιούζικαλ σκοτεινής φαντασίας το οποίο σκηνοθετήθηκε από τον Χένρι Σέλικ με παραγωγό και συν-συγγραφέα τον Τιμ Μπάρτον.
Σίμων Γ΄ του Μονφόρ
Βιογραφία
Ήταν ο δευτερότοκος γιος τού Αμωρί Γ΄ κυρίου τού Μονφόρ & Α΄ ως κόμη τού Εβρέ και της Αγνής του Γκαρλάνντ, κόρης τού Ανσώ κόμη τού Ροσφουκώ-αν-Υβελίν. Μεγλύτερος αελφός του ήταν ο Αμωρί Δ΄ του Μονφόρ & Β΄ τού Εβρέ.
Τερέσα Τάνκο Κορδοβές ντε Ερρέρα
Βιογραφία
Απεβίωσε στη Μπογοτά, το 1946.
Σίμων Γ΄ του Μονφόρ
Βιογραφία
Οι Μονφόρ ήταν για την κυριότητα που κατείχαν υποτελείς τού βασιλιά της Γαλλίας και για την κομητεία τους ήταν υποτελείς τού βασιλιά της Αγγλίας, καθώς οι τελευταίοι ήταν και δούκες της Νορμανδίας. Εξ' αιτίας αυτού, οι Μονφόρ ήταν σημείο έριδας μεταξύ των δύο βασιλείων. Ο Αμωρί Γ΄ προσπάθησε να λύσει το πρόβλημα, αφήνοντας το Εβρέ στον μεγαλύτερο γιο του Αμωρί Δ΄ και το Μονφόρ στον νεότερο Σίμωνα Γ΄, όμως ο Αμωρί Δ΄ απεβίωσε τρία έτη μετά από τον πατέρα του, με αποτέλεσμα την επανένωση των δύο περιοχών.
Χριστουγεννιάτικος Εφιάλτης
Υπόθεση
Όταν ο βασιλιάς της Πόλης του Halloween, Jack Skellington, βαρέθηκε την εργασία της προετοιμασίας την ομώνυμης ετήσιας γιορτής ανακαλύπτει τη Χριστουγεννιάτικη πόλη και παρακινείται για αλλαγή να αναλάβει τον έλεγχο των Χριστουγέννων. Δυστυχώς, τα μακάβρια του πλάνα αποτυγχάνουν να μπουν στο εορταστικό κλίμα. Την ίδια ώρα, μια όμορφη υπηρέτρια που φροντίζει τον κατασκευαστή της Dr. Finkelstein προσπαθεί να αποδράσει από τα δεσμά της. Ανησυχεί για τον Jack και προβλέπει ότι τα σχέδιά του θα καταστραφούν.
Σίμων Γ΄ του Μονφόρ
Βιογραφία
Ο Σίμων Γ΄ διάλεξε την πλευρά τού βασιλιά της Αγγλίας και τού έδωσε τα φρούρια τού Μονφόρ, τού Ροσφόρ και τού Επερνόν. Ο Ροβέρτος τού Τορίνι στο Χρονικό αναφέρει, ότι "ως αποτέλεσμα ο Λουδοβίκος Ζ΄ της Γαλλίας δεν μπορούσε από το Παρίσι να πάει ελεύθερα στην Ορλεάνη ή το Ετάμπ, διότι Νορμανδοί είχαν εγκατασταθεί από τον Ερρίκο Β΄ της Αγγλίας στα κάστρα τού κόμη τού Εβρέ".
Τερέσα Τάνκο Κορδοβές ντε Ερρέρα
Εργογραφία
μικρογραφία|αριστερά|Σχέδιο φιλοτεχνημένο από την Ελένα Τάνκο δε Γκόμες για την πρεμιέρα της θαρθουέλας Similia Similibus. Συνέθεσε μουσικά έργα για φωνή, ιερά άσματα, καθώς και μία θαρθουέλα.
Σίμων Γ΄ του Μονφόρ
Βιογραφία
Αργότερα ο Σίμων Γ΄ συμφιλιώθηκε με τον Λουδοβίκο Ζ΄, που τού έδωσε την επιμέλεια τού κάστρου τού Σαιν-Λεζέρ-αν-Υβελίν. Απεβίωσε 64 ετών και τον διαδέχθηκαν οι γιοί του, ο Αμωρί Γ΄ στο Εβρέ και ο Σίμων Δ΄ στο Μονφόρ.
Τερέσα Τάνκο Κορδοβές ντε Ερρέρα
Παραπομπές
Κατηγορία:Κολομβιανοί μουσικοί
Χριστουγεννιάτικος Εφιάλτης
Σχεδιασμός χαρακτήρων
Οι δημιουργοί της ταινίας κατασκεύασαν 227 μαριονέτες για να αναπαραστήσουν τους χαρακτήρες της ταινίας, με τον Jack Skellington να έχει περίπου 400 προσωπεία ώστε να του επιτρέπουν να εκφράσει οποιοδήποτε πιθανό συναίσθημα. Οι κινήσεις του στόματος της Sally δημιουργήθηκαν με την μέθοδο της αντικατάστασης. Κατά τη διάρκεια της δημιουργίας των κινουμένων αυτών σχεδίων η μοναδική μάσκα που αφαιρέθηκε ήταν αυτή της Sally με σκοπό να μπορούν να παρατηρηθούν τα μακριά κόκκινα της μαλλιά. Η Sally είχε 10 διαφορετικά είδη προσώπων, καθένα εκ των οποίων ήταν κατασκευασμένο από μία σειρά από 11 εκφράσεις και συγχρονισμένες στοματικές κινήσεις. Η stop-motion φιγούρα του Jack χρησιμοποιήθηκε και στην ταινία James and the Giant Peach, επίσης σκηνοθετημένη από τον Selick, στο χαρακτήρα του Captain Jack.
Υποδοχή
Η ταινία εξέλαβε υπερβολικά θετικές αξιολογήσεις από τις κριτικές. Με βάση 72 κριτικές στην ιστοσελίδα Rotten Tomatoes, το 96% των χρηστών απήλαυσαν τον Χριστουγεννιάτικο Εφιάλτη αναφερόμενοι σε αυτόν ως ένα υπερβολικά πρωτότυπο έργο, τόσο οπτικά όσο και από άποψη περιεχομένου. Επιπρόσθετα, ο Αμερικανός κριτικός ταινιών και δημοσιογράφος Rogert Ebert αξιολόγησε ιδιαίτερα θετικά την ταινία, καθώς υποστήριξε ότι τα οπτικά εφέ της ήταν τόσο επαναστατικά όσο αυτά του Star Wars.
Παραπομπές
Κατηγορία:Αμερικανικές ταινίες Κατηγορία:Αμερικανικές ταινίες φαντασίας Κατηγορία:Αμερικανικές 3D ταινίες Κατηγορία:Χαλοουίν μυθοπλασία Κατηγορία:Ταινίες κινουμένων σχεδίων παραγωγής Walt Disney Pictures
Μαλαζγκίρτ
thumb|Η μάχη του Μαντζικέρτ (19 Αυγούστου 1071 μ.Χ.)
Το Μαλαζγκίρτ (τουρκικά: Malazgirt, παλαιότερα Μαντζικέρτ, Manzikert, ελληνικά: Ματζιέρτη) είναι μικρή πόλη της Ανατολικής Τουρκίας, στην περιοχή της μεσαιωνικής Μεγάλης Αρμενίας, κοντά στη λίμνη Βαν. Έχει πληθυσμό 24.000 κατοίκων.
Ιστορία
Κατά τον 4ο αι., η πόλη ήταν ήδη έδρα σημαντικής επισκοπής και αναφέρεται ως τέτοια μέχρι τον 11ο αι. Το 725/6 ήταν έδρα συνόδου που συγκλήθηκε με σκοπό την ένωση της Αρμενικής και της Συριακής Εκκλησίας. Το Μαντζικέρτ έφτασε στο απόγειο της ακμής του, ως στρατιωτικό και εμπορικό κέντρο κατά τον 9ο και 10ο αι., υπό την εξουσία των Καϋσιτών (Qays) εμίρηδων. Η κατάληψη και ισοπέδωση της πόλης από τους Βυζαντινούς, το 968/9, οι οποίοι την απέδωσαν στον πρίγκηπα Δαβίδ της Ταώ, σήμανε το τέλος της ακμής της. Με τον θάνατο του Δαυΐδ, το 1000, το Μαντζικέρτ περιήλθε και πάλι στη Βυζαντινή αυτοκρατορία.
Το 1054, πολιορκήθηκε ανεπιτυχώς, από τους Σελτζούκους του Τογκρούλ Μπεγκ.
Η πόλη είναι γνωστότερη από τη μάχη του Μαντζικέρτ, τον Αύγουστο του 1071. Κατά τη μάχη αυτή, ο ανομοιογενής (κατά βάση μισθοφορικός) στρατός των Βυζαντινών νικήθηκε αποφασιστικά από τους Σελτζούκους Τούρκους. Η ήττα οφειλόταν, κατά μεγάλο μέρος, στην προδοτική στάση στρατιωτικών και πολιτικών όπως οι Ιωάννης Δούκας, Ανδρόνικος Δούκας, Μιχαήλ Ψελλός. Ο ίδιος ο Βυζαντινός Αυτοκράτορας Ρωμανός Δ' Διογένης, μαζί με πολλούς στρατηγούς, πιάστηκε αιχμάλωτος. Ακολούθησε ταπεινωτική συμφωνία με το Σουλτάνο Άλπ Αρσλάν για τη δημιουργία σελτζουκικού κράτους - αναχώματος κατά των επιδρομών εναντίον του Βυζαντίου. Ο Ρωμανός απελευθερώθηκε και επέστρεψε στην Κωνσταντινούπολη, όπου τυφλώθηκε και εξορίστηκε από το νέο αυτοκράτορα Μιχαήλ Δούκα στη νήσο Πρώτη της Προποντίδας, στην οποία πέθανε το 1072, από τα τραύματά του. Η μάχη αυτή σήμανε την ίδρυση του Σουλτανάτου του Ικονίου και, μαζί με την πολιτική αποσύνθεση του Βυζαντίου η οποία ακολούθησε, την οριστική εγκατάσταση των Τούρκων στην περιοχή της Ανατολίας και την απαρχή της πτώσης της αυτοκρατορίας.
Πηγές
Μαλαζγκιρτ Κατηγορία:Κουρδικοί οικισμοί στην Τουρκία
Χριστόφορος Ζαχαριάδης
Ο Χριστόφορος Ζαχαριάδης ήταν αγωνιστής του Ελληνικής Επανάστασης από την Κυπαρισσία. Συμμετείχε στις πολεμικές επιχειρήσεις αρχικά στη Μολδοβλαχία και αργότερα στην Πελοπόννησο. Συνεργάστηκε στενά με την «Επιτροπή Ζακύνθου» και πολιτικά χαρακτηρίστηκε ως οπαδός της αγγλόφιλης παράταξης.
Βιογραφία
Το 1825 ήταν ο κομιστής του υπομνήματος της «Επιτροπής Ζακύνθου», το οποίο υπέγραψαν οι Θεόδωρος Κολοκοτρώνης, Ανδρέας Ζαΐμης, Ανδρέας Μιαούλης, Κανέλλος Δεληγιάννης κ.ά. Με αυτό το έγγραφο, οι συγκεκριμένοι παράγοντες της επανάστασης ζητούσαν την αγγλική προστασία. Την ίδια περίοδο ήταν αντιπρόσωπος της «Επιτροπής Ζακύνθου» στο Ναύπλιο. Μάλιστα, τον Σεπτέμβριο του ίδιου έτους, σε επιστολή του προς την επιτροπή καυτηρίαζε τις πολιτικές διαμάχες μεταξύ των διάφορων φατριών. Κατά τη δεύτερη πολιορκία του Μεσολογγίου έδρασε ως κατάσκοπος στο αιγυπτιακό στρατόπεδο καταφέρνοντας να αποσπάσει σημαντικές πληροφορίες τις οποίες αργότερα μετέφερε στους πολιορκημένους.
Πηγές
Κατηγορία:Αγωνιστές του 1821
Ναός της Αρτέμιδος
Με το όνομα Ναός της Αρτέμιδος είναι γνωστοί ναοί της αρχαιότητας αφιερωμένοι στη θεά Άρτεμη:
Με διαφορετικές ονομασίες αναφέρονται και άλλοι ναοί αφιερωμένοι στην Άρτεμη:
Αδελφοί Κυριακού
Πρόκειται για τους Ιωάννη, Αθανάσιο και Κωνσταντίνο. Η καταγωγή τους ήταν από την τότε επαρχία Αρκαδίας (Τριφυλλίας). Υπηρετήσαν στρατιώτες και σε διάφορες πολιτικές υπηρεσίες κατά του αγώνα. Πολέμησαν σε διάφορες μάχες.
Κωνσταντίνος Φρεαρίτης
Ο Κωνσταντίνος Φρεαρίτης (1819-1902) ήταν Έλληνας καθηγητής πανεπιστημίου του 19ου αιώνα.
Βιογραφία
Γεννήθηκε το 1819 στην Κωνσταντινούπολη. Η καταγωγή του ήταν από τη Ζάκυνθο ενώ ο πατέρας του Γεώργιος Φρεαρίτης είχε καταγωγή από τα Πέντε Πηγάδια της Ηπείρου και εργαζόταν ως τραπεζίτης στην Κωνσταντινούπολη. Σπούδασε νομική και πολιτική επιστήμη στη Γαλλία και τα Πανεπιστήμια της Βόννης και της Χαϊδελβέργης στη Γερμανία με υποτροφία της Κυβέρνησης. Το 1833 μετεγκαταστάθηκε στο Ναύπλιο όπου προσλήφθηκε ως διερμηνέας από το τοπικό οπλοστάσιο. Όταν μετακόμισε στην Αθήνα δίδαξε γαλλικά στη Σχολή Κινγκ.
Διορίστηκε καθηγητής των Εισηγήσεων και της Ιστορίας του Ρωμαϊκού δικαίου ενώ δίδαξε και εκκλησιαστικό δίκαιο, στη θέση του αποβιώσαντος Μιχαήλ Ποτλή. Διετέλεσε επίσης Πάρεδρος του Αρείου Πάγου, έφορος της Εθνικής Βιβλιοθήκης και του Νομισματολογικού Μουσείου, μέλος του Επιστημονικού Συλλόγου της Αρχαιολογικής Εταιρείας και βασιλικός επίτροπος στην Εθνική Τράπεζα και την Ιερά Σύνοδο. Ακόμη, υπήρξε πρύτανης του Πανεπιστημίου Αθηνών το ακαδημαϊκό έτος 1863-1864. Κατά τη διάρκεια της θητείας του ολοκλήρωσε τις εργασίες κατασκευής του κτιρίου του Πανεπιστημίου διακοσμώντας το εσωτερικά και εξωτερικά, αναθέτοντας τις εργασίες στους Αναστάσιο Θεοφιλά και Λύσανδρο Καυταντζόγλου. Επίσης, μετέφερε βιβλία που βρισκόταν σε οικίες, στη Βιβλιοθήκη του Πανεπιστημίου και την Εθνική Βιβλιοθήκη, της οποίας κατήρτισε πλήρη κατάλογο. Ένα ακόμη σημαντικό του έργο ήταν η ίδρυση της Πανεπιστημιακής Φάλαγγας, της οποίας ήταν και αρχηγός. Επρόκειτο, για μια φοιτητική οργάνωση στρατιωτικού τύπου, που σκοπό είχε να περιφρουρεί τη διατήρηση της τάξης στην πόλη. Για αυτήν τη συνεισφορά του βραβεύθηκε και τιμήθηκε αρκετές φορές. Όταν αποχώρησε από το Πανεπιστήμιο ανακηρύχθηκε επίτιμος καθηγητής.
Πέρα από τα πανεπιστημιακά του καθήκοντα, εργάστηκε και ως συγγραφέας και δημοσιογράφος. Κατά τη διάρκεια του Βουλγαρικού σχίσματος εξέδιδε την εφημερίδα «Η Ηχώ της Ορθοδοξίας». Η εφημερίδα αυτή υποστήριζε τις ιδέες και απόψεις της Ελληνορθόδοξης Εκκλησίας. Στα συγγραφικά του έργα περιλαμβάνονται νομικά συγγράμματα για το Ρωμαϊκό δίκαιο, μετάφραση της ιστορίας του Μεγάλου Αλεξάνδρου, καθώς και οι προσωπικές του περιηγήσεις στο Άγιον Όρος και τη Μικρά Ασία. Σκόπευε να συγγράψει τα Απομνημονεύματα του, αλλά λόγω προβλήματος όρασης, δεν κατάφερε να ολοκληρώσει το έργο του. Είχε θέσει υποψηφιότητα ως δήμαρχος Αθηναίων χωρίς όμως να εκλεγεί. Το 1867 εξελέγη μέλος του Εν Κωνσταντινουπόλει Ελληνικού Φιλολογικού Συλλόγου.
Πηγές
Κατηγορία:Έλληνες δικαστικοί Κατηγορία:Έλληνες πανεπιστημιακοί Κατηγορία:Έλληνες έφοροι μουσείων Κατηγορία:Καθηγητές νομικής Αθηνών Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Heinkel He 280
Το He 280 υπήρξε το δεύτερο μόλις αεριωθούμενο αεροσκάφος της ιστορίας, και το πρώτο πολεμικό αεριωθούμενο στον κόσμο, το πρώτο δικινητήριο και το πρώτο που δεν ήταν απλά ένα πειραματικό πρωτότυπο. Δημιούργημα της Ernst Heinkel AG, ήταν αποτέλεσμα του ενδιαφέροντος της εταιρίας για τις υψηλές ταχύτητες πτήσης και βασίστηκε στις εμπειρίες από την ανάπτυξη του πρωτότυπου αεριωθουμένου He 178.
Σχεδίαση και ανάπτυξη
Το αρχικό πρωτότυπο ξεκίνησε να αναπτύσσεται σαν He 180 στα τέλη του 1939 και ολοκληρώθηκε σαν He 280 V1, το Σεπτέμβριο του 1940 και οι κινητήρες Heinkel HeS 8 που προορίζονταν να χρησιμοποιήσει αντιμετώπιζαν προβλήματα και έτσι στις 11 Σεπτεμβρίου πέταξε δοκιμαστικά σαν ρυμουλκούμενο ανεμόπτερο. Στις 2 Απριλίου 1941 έγινε η πρώτη πτήση με φυγοκεντρικούς κινητήρες HeS 8A, ώσεως 585 Kg. Μα η ηγεσία της Luftwaffe προτίμησε να αφήσει αυτή την ιστορική ευκαιρία να προσπεράσει. Έλλειψη χρηματοδότησης δεν επέτρεψε την επίλυση των προβλημάτων και τα εμπόδια για την τελειοποίηση ενός αεριωθουμένου καταδιωκτικού δεν έμελε να ξεπεραστούν έγκαιρα.
Στα 1942 ένας νέος κινητήρας, ο Heinkel HeS 30, με πιο αξιόπιστα χαρακτηριστικά εμφανίστηκε προσωρινά σαν αντικαταστάτης του HeS 8. Εξετάστηκε ακόμα και ο κινητήρας Argus As 014, διάσημος για τη χρήση του από τις «Ιπτάμενες βόμβες» V-1. Τελικά, το τρίτο πρωτότυπο πέταξε και πάλι με HeS 8.
Τελικά εννέα πρωτότυπα αεριωθούμενα κατασκευάστηκαν αλλά χωρίς να κινήσουν το ενδιαφέρον. Σε μια εικονική αερομαχία στις 22 Δεκεμβρίου του 1943 ανάμεσα σε ένα Heinkel He 280 και ένα Fw190, το αεριωθούμενο νίκησε εύκολα το κορυφαίο Γερμανικό καταδιωκτικό. Τελικά η Γερμανική ηγεσία αντιλήφθη την αξία των αεροσκαφών αυτών, πολύτιμος χρόνιος είχε ήδη χαθεί ενώ τεχνικοί και πολιτικοί λόγοι οδήγησαν τελικά στην επιλογή του Messerschmitt Me 262 ως του πρώτου καταδιωκτικού αεριωθουμένου μαζικής παραγωγής.
Ο προβλεπόμενος οπλισμός αυτού του εξαιρετικής ταχύτητας και ευελιξίας αεροσκάφους θα ήταν τρία πυροβόλα MG των 20 mm, ενώ το He 280B θα έφερε έξι παρόμοια πυροβόλα και βόμβες συνολικού βάρους 500 Kg. Το V6 ζύγιζε άδειο 3.350 Kg και γεμάτο 5.200 Kg. Είχε ταχύτητα 817 Km/h και 615 Km εμβέλεια.
Αντώνιος Χατζής
Ο Αντώνιος Χατζής ήταν Έλληνας καθηγητής πανεπιστημίου του 20ού αιώνα.
Βιογραφία
Γεννήθηκε το 1885 στο Άργος. Σπούδασε στην Αθήνα και με υποτροφία στη Γερμανία. Επέστρεψε και διορίστηκε καθηγητής στη μέση εκπαίδευση. Αργότερα διορίστηκε καθηγητής στο Πανεπιστήμιο Θεσσαλονίκης και στην Αθήνα.
Διετέλεσε Έφορος της Βιβλιοθήκης στο Υπουργείο Παιδείας και συντάκτης του Ιστορικού Λεξικού.
Πηγές
Κατηγορία:Έλληνες φιλόλογοι Κατηγορία:Έλληνες πανεπιστημιακοί Κατηγορία:Έλληνες λεξικογράφοι
Μαγνητική αιώρηση
Η σελίδα αυτή αφορά το φυσικό φαινόμενο.
Παναγιώτης Νικολόπουλος
Ως Παναγιώτης Νικολόπουλος ονομάζονται οι παρακάτω:
Μαγνητική αιώρηση
Μαγνητική ανύψωση (Magnetic levitation), maglev, ή μαγνητική αιώρηση (magnetic suspension) είναι μια μέθοδος με την οποία ένα αντικείμενο αιωρείται χωρίς υποστήριξη πέρα από μαγνητικά πεδία. Η μαγνητική δύναμη χρησιμοποιείται για να εξουδετερώσει τις επιπτώσεις της επιτάχυνσης της βαρύτητας και οποιονδήποτε άλλων επιταχύνσεων.
Η μαγνητική αιώρηση χρησιμοποιείται για τα τρένα τύπου μαγνητικής αιώρησης (maglev)s, για ανέπαφη τήξη (contactless melting), για μαγνητικά έδρανα (ρουλεμάν) (magnetic bearings) και για σκοπούς εμφάνισης του προϊόντος.
Αιώρηση
Τα μαγνητικά υλικά και συστήματα μπορούν να έλκονται ή να απωθούνται μεταξύ τους με μια δύναμη που εξαρτάται από το μαγνητικό πεδίο και την επιφάνεια των μαγνητών. Παραδείγματος χάρη, το πιο απλό παράδειγμα αιώρησης θα ήταν ένα απλό μαγνητικό δίπολο τοποθετημένο στο μαγνητικό πεδίο ενός άλλου διπολικού μαγνήτη, με προσανατολισμό έτσι ώστε οι όμοιοι πόλοι να είναι απέναντι, έτσι ώστε η δύναμη μεταξύ των μαγνητών να απωθεί τους μαγνήτες.
Ουσιαστικά, όλοι οι τύποι των μαγνητών έχουν χρησιμοποιηθεί για να προκαλέσουν ανύψωση στη μαγνητική αιώρηση· μόνιμοι μαγνήτες, ηλεκτρομαγνήτες, σιδηρομαγνήτες, διαμαγνήτες, υπεραγώγιμοι μαγνήτες και μαγνήτες από επαγωγικά ρεύματα σε αγωγούς.
Για να υπολογιστεί η ανύψωση, μπορεί να οριστεί μια μαγνητική πίεση.
Παραδείγματος χάρη, η μαγνητική πίεση ενός μαγνητικού πεδίου σε έναν υπεραγωγό μπορεί να υπολογιστεί από: όπου P_{mag} είναι η δύναμη ανά μονάδα επιφάνειας σε πασκάλ, B είναι το μαγνητικό πεδίο ακριβώς πάνω από τον υπεραγωγό σε τέσλα και \mu_0 = 4π×10−7 N·A−2 είναι η διαπερατότητα του κενού.
Σταθερότητα
Όμως, σερβομηχανισμοί (servomechanisms), η χρήση διαμαγνητικών υλικών, η υπεραγωγιμότητα, ή συστήματα που εμπεριέχουν ρεύματα Φουκό (eddy currents) επιτρέπουν την επίτευξη σταθερότητας.
Σε κάποιες περιπτώσεις η δύναμη αιώρησης παρέχεται από μαγνητική αιώρηση, αλλά η σταθερότητα παρέχεται από μια μηχανική υποστήριξη που φέρει μικρό φορτίο. Αυτό ορίζεται ως ψευδοαιώρηση (pseudo-levitation).
Στατική σταθερότητα
Στατική σταθερότητα σημαίνει ότι οποιαδήποτε μικρή μετατόπιση πέρα από τη σταθερή ισορροπία προκαλεί μια συνισταμένη δύναμη που το ωθεί πίσω στο σημείο ισορροπίας.
Το θεώρημα του Earnshaw απέδειξε οριστικά ότι δεν είναι δυνατή η σταθερή αιώρηση με τη χρήση μόνο στατικών, μακροσκοπικών πεδίων. Οι δυνάμεις που δρουν σε οποιοδήποτε παραμαγνητικό αντικείμενο σε οποιονδήποτε συνδυασμό των βαρυτικών, ηλεκτροστατικών και μαγνητοστατικών πεδίων θα καταστήσει τη θέση του αντικειμένου, στην καλύτερη περίπτωση, ασταθές σε έναν τουλάχιστον άξονα και μπορεί να βρεθεί σε ασταθή ισορροπία σε όλους τους άξονες. Όμως, υπάρχουν αρκετές πιθανότητες για να καταστεί η αιώρηση εφαρμόσιμη, παραδείγματος χάρη, η χρήση της ηλεκτρονικής σταθεροποίησης ή διαμαγνητικά υλικά (επειδή η σχετική μαγνητική διαπερατότητα είναι μικρότερη από ένα )· μπορεί να αποδειχθεί ότι τα διαμαγνητικά είναι σταθερά τουλάχιστον σε έναν άξονα και μπορεί να είναι σταθερά σε όλους τους άξονες. Οι αγωγοί μπορούν να έχουν μια σχετική διαπερατότητα σε εναλλασσόμενα μαγνητικά πεδία κάτω από ένα, έτσι κάποιες ρυθμίσεις χρησιμοποιούν απλούς ηλεκτρομαγνήτες με εναλλασσόμενο ρεύμα που σταθεροποιούνται από μόνοι τους.
Δυναμική σταθερότητα
Τα μαγνητικά πεδία είναι συντηρητικά πεδία δυνάμεων και συνεπώς κατ' αρχήν δεν έχει ενσωματωμένη απόσβεση και στην πράξη πολλά σχήματα αιώρησης είναι ασθενώς αποσβενόμενα και σε κάποιες περιπτώσεις αρνητικά αποσβενόμενα. Αυτό μπορεί να επιτρέψει την ύπαρξη καταστάσεων δόνησης που μπορούν να προκαλέσουν το στοιχείο να αφήσει τη σταθερή περιοχή.
Η απόσβεση της κίνησης γίνεται με διάφορους τρόπους:
Μέθοδοι
Για πετυχημένη αιώρηση και έλεγχο και των έξι αξόνων (βαθμοί ελευθερίας; 3 μεταφορικοί και 3 περιστροφικοί) ένας συνδυασμός από μόνιμους μαγνήτες και ηλεκτρομαγνήτες ή διαμαγνήτες ή υπεραγωγούς καθώς και ελκτικά και απωστικά πεδία μπορεί να χρησιμοποιηθεί. Από το θεώρημα του Earnshaw τουλάχιστον ένας σταθερός άξονας πρέπει να είναι παρών ώστε το σύστημα να αιωρηθεί επιτυχώς, αλλά οι άλλοι άξονες μπορούν να σταθεροποιηθούν με τη χρήση σιδηρομαγνητισμού.
Οι κύριες μέθοδοι που χρησιμοποιούνται στα τρένα τύπου μαγνητικής αιώρησης είναι ηλεκτρομαγνητική αιώρηση σταθεροποιημένη με σερβομηχανισμό (servo-stabilized electromagnetic suspension ή EMS), ηλεκτροδυναμική αιώρηση (electrodynamic suspension ή EDS).
Μηχανικός περιορισμός (ψευδοαιώρηση)
Με έναν μικρό μηχανικό περιορισμό για σταθερότητα, η επίτευξη ψευδοαιώρησης είναι μια σχετικά απλή διαδικασία.
Αν δύο μαγνήτες είναι μηχανικά περιορισμένοι σε έναν μοναδικό άξονα, παραδείγματος χάρη, και τοποθετημένοι ώστε να αλληλοαπωθούνται πολύ ισχυρά, αυτό θα δράσει ώστε να αιωρήσει έναν από τους μαγνήτες πάνω από τον άλλον.
Μια άλλη γεωμετρία είναι όταν οι μαγνήτες έλκονται, αλλά περιορίζονται από το να εφάπτονται με ένα στοιχείο σε εφελκυσμό, όπως ένα καλώδιο ή μια χορδή.
Ένα άλλο παράδειγμα είναι η φυγόκεντρος τύπου (Zippe-type centrifuge) όπου ένας κύλινδρος αιωρείται κάτω από έναν μαγνήτη έλξης και σταθεροποιείται από ένα βελονωτό έδρανο (ρουλεμάν) από κάτω.
Σερβομηχανισμοί
Η έλξη από ένα μαγνήτη σταθερής δύναμης μειώνεται με την αύξηση της απόστασης και αυξάνεται σε κοντινές αποστάσεις. Αυτό είναι ασταθές. Για ένα σταθερό σύστημα, χρειάζεται το αντίθετο, οι διακυμάνσεις από μια σταθερή θέση πρέπει να το γυρίζουν στην επιθυμητή θέση.
Η σταθερή μαγνητική αιώρηση μπορεί να επιτευχθεί μετρώντας τη θέση και την ταχύτητα του αιωρούμενου αντικειμένου και χρησιμοποιώντας έναν βρόχο ανάδρασης (feedback loop) που ρυθμίζει συνεχώς έναν ή περισσότερους ηλεκτρομαγνήτες για να διορθώνει την κίνηση του αντικειμένου, σχηματίζοντας συνεπώς έναν σερβομηχανισμό.
Πολλά συστήματα χρησιμοποιούν την μαγνητική έλξη για ώθηση προς τα πάνω αντίθετα προς τη βαρύτητα, επειδή αυτή δίνει κάποια έμφυτη πλευρική σταθερότητα, αλλά κάποια άλλα συστήματα χρησιμοποιούν έναν συνδυασμό μαγνητικής έλξης και άπωσης για την προς τα πάνω ώθηση.
Και τα δύο συστήματα αντιπροσωπεύουν παραδείγματα ηλεκτρομαγνητικής αιώρησης (EMS). Παραδείγματος χάρη, κάποιες επιδείξεις αιώρησης χρησιμοποιούν αυτήν την αρχή και το αντικείμενο αποκόπτει μια δέσμη φωτός για να μετρηθεί η θέση του αντικειμένου. Ο ηλεκτρομαγνήτης είναι πάνω από το αιωρούμενο αντικείμενο· ο ηλεκτρομαγνήτης απενεργοποιείται όποτε το αντικείμενο πλησιάζει υπερβολικά και επανεργοποιείται όταν απομακρύνεται. Ένα τέτοιο σύστημα δεν είναι πολύ δυνατό· υπάρχουν πολύ πιο αποτελεσματικά συστήματα ελέγχου, αλλά αυτό δείχνει τη βασική ιδέα.
Τα τρένα μαγνητικής αιώρησης (magnetic levitation train ή EMS) βασίζονται σε αυτό το είδος αιώρησης· το τρένο περιβάλλει την σιδηροτροχιά και ωθείται προς τα πάνω από κάτω. Ο σερβομηχανισμός ελέγχει την ασφαλή διατήρηση σε μια σταθερή απόσταση από τη σιδηροτροχιά.
Επαγωγικά ρεύματα
Αυτά τα σχήματα δουλεύουν λόγω της απώθησης που οφείλεται στο κανόνα του Λεντς. Όταν ένας αγωγός εμφανίζεται με χρονικά μεταβαλλόμενα ηλεκτρικά ρεύματα σε μαγνητικό πεδίο, ο αγωγός μπορεί να ρυθμιστεί ώστε να δημιουργήσει μαγνητικό πεδίο που προκαλεί απωστικά αποτελέσματα.
Αυτά τα είδη συστημάτων εμφανίζουν συνήθως μια εγγενή σταθερότητα, αν και απαιτείται, κάποιες φορές, επιπρόσθετη απόσβεση.
Σχετική κίνηση μεταξύ αγωγών και μαγνητών
Αν κάποιος μετακινήσει μια βάση που κατασκευάστηκε από έναν πολύ καλό ηλεκτρικό αγωγό όπως ο χαλκός, το αλουμίνιο ή ο άργυρος κοντά σε έναν μαγνήτη, επάγεται ένα δινορεύμα στον αγωγό που αντιτίθεται στις μεταβολές του πεδίου και δημιουργεί ένα αντίθετο πεδίο που απωθεί τον μαγνήτη (κανόνας του Λεντς). Με έναν πολύ υψηλό ρυθμό κίνησης, ένας αιωρούμενος μαγνήτης θα αιωρήσει το μέταλλο, ή αντίστροφα ένα αιωρούμενο μέταλλο θα αιωρήσει τον μαγνήτη. Το καλώδιο Λίτζ (Litz wire) παρασκευάζεται από καλώδιο πιο λεπτό από το επιδερμικό βάθος (skin depth) έτσι ώστε οι συχνότητες που εμφανίζονται από το μέταλλο να είναι πιο αποτελεσματικές από τους στερεούς αγωγούς.
Οι διατάξεις Χάλμπακ είναι κατάλληλοι επίσης στη μαγνητική αιώρηση και σταθεροποίηση των αξόνων των γυροσκοπίων, των ηλεκτρικών κινητήρων και των γεννητριών.
Ταλαντούμενα ηλεκτρομαγνητικά πεδία
Ένας αγωγός μπορεί να ανυψωθεί πάνω από έναν ηλεκτρομαγνήτη (ή αντίστροφα) αν ρέει από μέσα του ένα εναλλασσόμενο ρεύμα. Αυτό προκαλεί σε οποιονδήποτε κανονικό αγωγό να συμπεριφέρεται ως διαμαγνήτης, λόγω των δημιουργούμενων δινορρευμάτων στον αγωγό. Επειδή τα δινορρεύματα δημιουργούν τα δικά τους πεδία που αντιτίθενται στο μαγνητικό πεδίο, το αγώγιμο αντικείμενο απωθείται από τον ηλεκτρομαγνήτη και οι περισσότερες δυναμικές γραμμές του μαγνητικού πεδίου δεν διεισδύουν πια στο αγώγιμο αντικείμενο.
Αυτό το φαινόμενο απαιτεί μη σιδηρομαγνητικά, αλλά πολύ αγώγιμα υλικά όπως αλουμίνιο ή χαλκό, επειδή τα σιδηρομαγνητικά υλικά έλκονται επίσης ισχυρά στον ηλεκτρομαγνήτη (αν και σε υψηλές συχνότητες το πεδίο μπορεί ακόμα να απωθείται) και τείνουν να έχουν μια πιο υψηλή ειδική αντίσταση δίνοντας χαμηλότερα δινορρεύματα. Και πάλι, τα καλώδια Λιτζ δίνουν τα καλύτερα αποτελέσματα.
Το φαινόμενο μπορεί να χρησιμοποιηθεί για διαφημιστικά κόλπα όπως η αιώρηση ενός τηλεφωνικού καταλόγου κρύβοντας έναν δίσκο αλουμινίου μέσα του.
Σε υψηλές συχνότητες (μερικές δεκάδες κιλοχέρτζ (kH) ) και ισχύ μερικών κιλοβάτ (kW) μικρές ποσότητες από μέταλλα μπορούν να ανυψωθούν και να λιώσουν χρησιμοποιώντας τήξη με αιώρηση (levitation melting) χωρίς τον κίνδυνο της μόλυνσης του μετάλλου από το χωνευτήρι.
Μια πηγή ταλαντούμενου μαγνητικού πεδίου που χρησιμοποιείται είναι ο γραμμικός επαγωγικός κινητήρας (linear induction motor). Αυτός μπορεί να χρησιμοποιηθεί για αιώρηση και προώθηση.
Διαμαγνητικά σταθεροποιημένη αιώρηση
Το θεώρημα του Έρνσο (Earnshaw's theorem) δεν εφαρμόζεται σε διαμαγνήτες. Οι διαμαγνήτες συμπεριφέρονται αντίθετα από τους κανονικούς μαγνήτες επειδή η σχετική τους μαγνητική διαπερατότητα μr είναι μικρότερη από 1 (δηλαδή αρνητική μαγνητική επιδεκτικότητα). Η διαμαγνητική αιώρηση μπορεί να είναι εγγενώς σταθερή.
Ένας μόνιμος μαγνήτης μπορεί να αιωρείται σταθερά με διάφορους συνδυασμούς ισχυρών μόνιμων μαγνητών και ισχυρών διαμαγνητών. Όταν χρησιμοποιούνται υπεραγώγιμοι μαγνήτες, η αιώρηση ενός μόνιμου μαγνήτη μπορεί ακόμα και να σταθεροποιηθεί με τον μικρό διαμαγνητισμό του νερού στα ανθρώπινα δάκτυλα.
Διαμαγνητική αιώρηση
Ο διαμαγνητισμός είναι η ιδιότητα ενός σώματος που του προκαλεί τη δημιουργία μαγνητικού πεδίου αντίθετα προς το εξωτερικά εφαρμοζόμενο μαγνητικό πεδίο, προκαλώντας συνεπώς την απώθηση του σώματος από τα μαγνητικά πεδία. Τα διαμαγνητικά υλικά προκαλούν την καμπύλωση προς τα έξω από το υλικό των γραμμών της μαγνητικής ροής. Ειδικά, ένα εξωτερικό μαγνητικό πεδίο αλλάζει την τροχιακή ταχύτητα των ηλεκτρονίων γύρω από τους πυρήνες τους, που αλλάζει τη μαγνητική διπολική ροπή. Σύμφωνα με τον νόμο του Λέντζ, αυτό αντιτίθεται προς το εξωτερικό πεδίο. Οι διαμαγνήτες είναι υλικά με μαγνητική διαπερατότητα μικρότερη από μ0 (μια σχετική διαπερατότητα μικρότερη από 1). Συνεπώς, ο διαμαγνητισμός είναι μια μορφή μαγνητισμού που εμφανίζεται από μια ουσία μόνο παρουσία εξωτερικά εφαρμοζόμενου μαγνητικού πεδίου. Είναι γενικά ένα αρκετά ασθενές φαινόμενο στα περισσότερα υλικά, αν και οι υπεραγωγοί εμφανίζουν ένα ισχυρό φαινόμενο.
Άμεση διαμαγνητική αιώρηση
Η διαμαγνητική αιώρηση μπορεί να χρησιμοποιηθεί για να ανυψώσει πολύ ελαφριά κομμάτια από πυρολυτικό μαγνήτη ή βισμούθιο πάνω από έναν μέτρια ισχυρό μόνιμο μαγνήτη. Επειδή το νερό είναι κυρίως διαμαγνητικό, αυτή η τεχνική έχει χρησιμοποιηθεί για την αιώρηση σταγονιδίων νερού και ακόμα ζωντανών ζώων, όπως ακρίδα, βάτραχο και ποντίκι. Όμως, τα απαιτούμενα μαγνητικά πεδία για αυτό είναι πολύ ισχυρά, συνήθως γύρω στα 16 teslas και συνεπώς δημιουργούν σημαντικά προβλήματα αν σιδηρομαγνητικά υλικά βρίσκονται κοντά.
Το ελάχιστο όριο για διαμαγνητική αιώρηση είναι, όπου:
Υποθέτοντας ιδανικές συνθήκες στην κατεύθυνση z του σωληνοειδούς μαγνήτη:
Υπεραγωγοί
Οι υπεραγωγοί μπορούν να θεωρηθούν τέλειοι διαμαγνήτες και απωθούν πλήρως τα μαγνητικά πεδία λόγω του φαινομένου Μάισνερ όταν σχηματίζεται αρχικά η υπεραγωγιμότητα· συνεπώς η υπεραγώγιμη αιώρηση μπορεί να θεωρηθεί ως ένα ιδιαίτερο στιγμιότυπο της διαμαγνητικής αιώρησης. Σε έναν υπεραγωγό τύπου ΙΙ, η αιώρηση του μαγνήτη σταθεροποιείται παραπέρα λόγω της αγκύρωσης ροής (flux pinning) μέσα στον υπεραγωγό· αυτό τείνει να σταματήσει τη μετακίνηση του υπεραγωγού ως προς το μαγνητικό πεδίο, ακόμα κι αν το αιωρούμενο σύστημα αντιστραφεί.
Αυτές οι αρχές αξιοποιούνται από την ηλεκτροδυναμική αιώρηση (Electrodynamic Suspension ή EDS), τα υπεραγώγιμα μαγνητικά έδρανα (ρουλεμάν) (Magnetic bearing), τους σφονδύλους (flywheels), κλπ.
Απαιτείται ένα πολύ ισχυρό μαγνητικό πεδίο για να αιωρηθεί ένα τρένο. Τα τρένα JR–Maglev έχουν υπεραγώγιμα μαγνητικά πηνία, αλλά η αιώρησή τους δεν οφείλεται στο φαινόμενο Μάισνερ.
Περιστροφική σταθεροποίηση
Ένας μαγνήτης ή μια κατάλληλα συναρμολογημένη διάταξη μαγνητών με δακτυλιοειδές πεδίο μπορεί να αιωρηθεί σταθερά ενάντια προς τη βαρύτητα όταν σταθεροποιηθεί γυροσκοπικά με αγκύρωσή του σε ένα δεύτερο δακτυλιοειδές πεδίο που δημιουργήθηκε από μια βάση δακτυλίων μαγνητών. Όμως, αυτό δουλεύει μόνο όσο ο ρυθμός μετάπτωσης (precession) είναι μεταξύ και των δύο άνω και κάτω κρίσιμων ορίων—η περιοχή σταθερότητας είναι αρκετά στενή και από πλευράς χώρου και από πλευράς ρυθμού μετάπτωσης. Η πρώτη ανακάλυψη αυτού του φαινομένου ήταν από τον Roy M. Harrigan, ενός εφευρέτη από το Βέρμοντ που κατοχύρωσε μια συσκευή αιώρησης το 983 με βάση αυτό το φαινόμενο. Πολλές συσκευές που χρησιμοποιούν περιστροφική σταθεροποίηση (όπως το δημοφιλές παιχνίδι αιώρησης Levitron) έχουν αναπτυχθεί με βάση αυτήν την ευρεσιτεχνία. Μη εμπορικές συσκευές έχουν δημιουργηθεί για ερευνητικά εργαστήρια πανεπιστημίων, που χρησιμοποιούν γενικά μαγνήτες υπερβολικά ισχυρούς για ασφαλή δημόσια αλληλεπίδραση.
Ισχυρή εστίαση
Η θεωρία Έρνσο (Earnshaw's theory) εφαρμόζεται αυστηρά μόνο σε στατικά πεδία. Εναλλασσόμενα μαγνητικά πεδία, ακόμα και καθαρά εναλλασσόμενα ελκτικά πεδία, μπορούν να επάγουν σταθερότητα και να περιορίσουν μια τροχιά μέσω ενός μαγνητικού πεδίου για να δώσουν το φαινόμενο της αιώρησης.
Μεταφορές μαγνητικής αιώρησης
Η μαγνητική αιώρηση οχημάτων Maglev ή magnetic levitation, είναι ένα σύστημα μεταφορών που αιωρείται, καθοδηγεί και προωθεί οχήματα, κυρίως τρένα, με τη χρήση μαγνητικής αιώρησης από έναν πολύ μεγάλο αριθμό μαγνητών για αιώρηση και προώθηση. Αυτή η μέθοδος έχει την ικανότητα να είναι πιο γρήγορη, πιο ήσυχη και πιο ομαλή από τα συστήματα μαζικής μεταφοράς με τροχούς. Η τεχνολογία έχει τη δυνατότητα να ξεπεράσει τα 6.400 km/h (4.000 mi/h), εάν χρησιμοποιηθεί σε μια σήραγγα κενού. Εάν δεν χρησιμοποιηθεί σε κενό η απαιτούμενη δύναμη για την ανύψωση δεν είναι συνήθως ιδιαίτερα μεγάλο ποσοστό και το μεγαλύτερο ποσοστό της απαιτούμενης δύναμης χρησιμοποιείται για να ξεπεράσει την αντίσταση του αέρα, όπως και οποιοδήποτε άλλο τρένο υψηλής ταχύτητας. Κάποια πρότυπα οχήματα μαγνητικής αιώρησης τύπου υπερβρόχου (Hyperloop) αναπτύχθηκαν το 2015–2016 και αναμένεται να κάνουν τις αρχικές δοκιμές τους σε κενό προς το τέλος του 2016.
Η υψηλότερη καταγραμμένη ταχύτητα τρένου μαγνητικής αιώρησης είναι 603 χιλιόμετρα την ώρα (374,69 mph) και επετεύχθη στην Ιαπωνία στις 21 Απριλίου 2015, 28,2 km/h πιο μεγάλη από την αντίστοιχη ταχύτητα συμβατικού TGV.
Τήξη με αιώρηση (Levitation melting)
Η ηλεκτρομαγνητική αιώρηση (Electromagnetic levitation ή EML), που κατοχυρώθηκε από τον Muck το 1923, είναι μια από τις πιο παλιές τεχνικές αιώρησης που χρησιμοποιούνται για πειράματα χωρίς περιέκτη. Η τεχνική ενεργοποιεί την αιώρηση ενός αντικειμένου χρησιμοποιώντας ηλεκτρομαγνήτες. Ένα τυπικό πηνίο EML έχει ανεστραμμένη την περιέλιξη του πάνω και κάτω τμήματος που παίρνουν ενέργεια από μια παροχή ραδιοσυχνότητας.
Εξωτερικοί σύνδεσμοι
Κατηγορία:Μαγνητισμός Κατηγορία:Αιώρηση Κατηγορία:Ανύψωση
Τυνησιακές βουλευτικές εκλογές (2014)
Βουλευτικές εκλογές διεξήχθησαν στην Τυνησία στις 26 Οκτωβρίου 2014. Η προεκλογική εκστρατεία ξεκίνησε στις 4 Οκτωβρίου 2014. Ήταν οι πρώτες εκλογές μετά την υιοθέτηση του νέου συντάγματος τον Ιανουάριο του 2014, με βάση το οποίο συστάθηκε Συνέλευση με 217 μέλη. Το φιλοκοσμικό κόμμα Νιντάα Τουνές κέρδισε την πλειοψηφία και 85 έδρες στο 217μελές κοινοβούλιο, επικρατώντας του ισλαμικού Κινήματος Ενάχντα (69 έδρες) και άλλων μικρότερων κομμάτων.
Το αποτέλεσμα χαιρετίστηκε από τη διεθνή κοινότητα.
Ακολούθησε η διεξαγωγή των προεδρικών εκλογών στις 23 Νοεμβρίου.
Εκλογικό σύστημα
Τα 217 μέλη της Συνέλευσης των Αντιπροσώπων του Λαού εξελέγησαν σε 33 περιφέρειες, εκ των οποίων 27 πολυεδρικές. Υπήρχαν επίσης 6 υπεράκτιες περιφέρειες με συνολικά 18 έδρες: 2 περιφέρειες στη Γαλλία που εκλέγουν από 5 έδρες η καθεμιά, μία τριεδρική περιφέρεια στην Ιταλία, μία μονοεδρική περιφέρεια στη Γερμανία, μια διεδρική περιφέρεια για την υπόλοιπη Ευρώπη και την Αμερική και μία διεδρική για τον αραβικό κόσμο και τον υπόλοιπο κόσμο.
Avatar (franchise)
Το Avatar είναι Αμερικανικό franchise πολυμέσων που δημιουργήθηκε από τον Τζέιμς Κάμερον, και αποτελείται από μια σχεδιασμένη σειρά επικών ταινιών επιστημονικής φαντασίας σε παραγωγή από την Lightstorm Entertainment και διανομή από την 20th Century Studios.
Η πρώτη ταινία, Avatar, κυκλοφόρησε στις 18 Δεκεμβρίου του 2009, και είναι η ταινία με τις μεγαλύτερες εισπράξεις όλων των εποχών. Η δεύτερη ταινία, The Way of Water, κυκλοφόρησε στις 16 Δεκεμβρίου του 2022. Η σχεδιασμένη σειρά συνεχειών ανακοινώθηκε από την 20th Century Fox στις 11 Δεκεμβρίου του 2009. Το franchise Avatar είναι ένα από τα πιο ακριβά franchise όλων των εποχών, με τον προϋπολογισμό των πέντε ταινιών να είναι περίπου $1 δισεκατομμύριο. Το franchise έχει εισπράξει $5.2 δισεκατομμύρια παγκοσμίως, γίνοντας το 14ο franchise με τις μεγαλύτερες εισπράξεις όλων των εποχών.
Εξωτερικοί σύνδεσμοι
Κατηγορία:Avatar (franchise) Κατηγορία:Εμπορικά σήματα της 20th Century Studios
Πανάγος Ζάρκος
Ο Πανάγος Ζάρκος ήταν πρωτεργάτης και αγωνιστής της Ελληνικής Επαναστάσεως του 1821.
Βιογραφικά στοιχεία
Η καταγωγή του ήταν από το Ζυγοβίστι Αρκαδίας. Πριν από την επανάσταση έγινε μέλος της Φιλικής Εταιρείας όπου και ανέλαβε να διαδώσει την ιδέα της Επανάστασης στην Καλαμάτα όπου ήταν εγκατεστημένος από το 1819 ασχολούμενος με το εμπόριο. Τον υποστήριζε ο Κολοκοτρώνης διότι ήταν συμπατριώτης του. Υπηρέτησε υπό τον Κολοκοτρώνη λαμβάνοντας μέρος σε πολλές μάχες.
Πηγές
Κατηγορία:Αγωνιστές του 1821 Κατηγορία:Έλληνες μέλη της Φιλικής Εταιρείας
Κατάλογος των εμίρηδων του Κατάρ
Αυτός είναι ένας 'κατάλογος των εμίρηδων του Κατάρ.
Οι εμίρηδες του Κατάρ είναι μέλη της δυναστείας Αλ Θανί και το κράτος του Κατάρ ιδρύθηκε το 1850 από τον Μοχάμεντ μπιν Θανί. Ο οίκος των Αλ Θανί κατάγεται από την Μπανού Ταμίμ, μία από τις μεγαλύτερες φυλές στην Αραβική Χερσόνησο.
Διαδοχή
Η σειρά της διαδοχής του ηγέτη του Κατάρ καθορίζεται από διορισμούς μέσα στην οικογένεια Αλ Θανί.
Φραντς Αμπτ
Ο Φραντς Βίλχελμ Αμπτ (Franz Wilhelm Abt, 22 Δεκεμβρίου 1819 - 31 Μαρτίου 1885) ήταν Γερμανός συνθέτης και διευθυντής χορωδίας. Συνέθεσε περίπου 3.000 μεμονωμένα έργα κυρίως στον τομέα της φωνητικής μουσικής. Αρκετά από τα τραγούδια του ήταν κάποτε παγκοσμίως γνωστά και έχουν αποκτήσει μια περισσότερο ή λιγότερο μόνιμη θέση στο λαϊκό ρεπερτόριο. Ο Αμπτ ήταν διάσημος χορωδιακός μαέστρος και πέρασε μεγάλο μέρος των τριών τελευταίων δεκαετιών της ζωής του δουλεύοντας ως προσκεκλημένος μαέστρος με χορωδίες σε όλη την Ευρώπη και στις Ηνωμένες Πολιτείες. μικρογραφία|300x300εσ|Η εισαγωγη του τραγουδιού "Wenn die Schwalben heimwärts zieh'n" op. 39 Νο. 1. του Φραντς Αμπτ
Βιογραφία
Ο Αμπτ γεννήθηκε στο Άιλενμπουργκ της Πρωσικής Σαξονίας και έδειξε από μικρή ηλικία το μουσικό του ταλέντο. Ο πατέρας του ήταν κληρικός και ταλαντούχος πιανίστας, και ήταν αυτός που έδωσε στον Φραντς την πρώτη του μουσική διδασκαλία. Όπως και ο πατέρας του, ο Αμπτ ενδιαφερόταν τόσο για τη μουσική όσο και για τη θεολογία, και ακολούθησε και τις δύο ασχολίες στο Thomasschule της Λειψίας και στο Πανεπιστήμιο της Λειψίας με απώτερη πρόθεση να γίνει μέλος του κλήρου. Κατά τη διάρκεια της φοίτησής του, ο Αμπτ έγινε φίλος με τους Άλμπερτ Λόρτσινγκ, Φέλιξ Μέντελσον και Ρόμπερτ Σούμαν. μικρογραφία|Πορτρέτο του Φραντς Αμπτ, από το εξώφυλλο μιας έκδοσης των τραγουδιών του Μετά τον θάνατο του πατέρα του το 1837, ο Αμπτ εγκατέλειψε τις θεολογικές του σπουδές και αποφάσισε να επικεντρωθεί αποκλειστικά στη μουσική. Εκείνη την εποχή άρχισε να συνθέτει και να δημοσιεύει μουσική, κυρίως έργα για πιάνο που γράφτηκαν για εκτέλεση στα σουαρέ της Λειψίας. Το 1841 ο Αμπτ έγινε διευθυντής εκκλησιαστικής χορωδίας (kapellmeister) στο Μπέρνμπουργκ, ενώ την ίδια χρονιά μετακόμισε στη Ζυρίχη, όπου έγινε εξαιρετικά δημοφιλής και ικανός διευθυντής χορωδίας, διευθύνοντας συχνά δικές του συνθέσεις. Ενώ βρισκόταν στη Ζυρίχη, διορίστηκε διευθυντής σχεδόν όλων των πολυάριθμων χορωδιακών εταιρειών της πόλης διαδοχικά, κερδίζοντας συχνά βραβεία γι' αυτές. Το 1852 ο Αμπτ επέστρεψε στη Γερμανία για να γίνει μουσικός διευθυντής στο αυλικό θέατρο του Μπράουνσβαϊγκ, όπου υπηρέτησε μέχρι το 1882.
Ο Αμπτ παρέμεινε επίσης ενεργός ως διευθυντής χορωδίας κατά τη διάρκεια της θητείας του στο Μπράουνσβαϊγκ. Διορίστηκε διευθυντής της Hofkapelle το 1855 και υπηρέτησε στη θέση αυτή για πολλά χρόνια. Επίσης, προσκλήθηκε συχνά να διευθύνει χορωδίες σε πολλές πρωτεύουσες της Ευρώπης κατά τη διάρκεια της δεκαετίας του 1850 έως τη δεκαετία του 1880, έχοντας πλέον αποκτήσει διεθνή φήμη. Σημαντική ήταν η περιοδεία του στις ΗΠΑ το 1872, όπου έγινε δεκτός με συγκλονιστικό ενθουσιασμό από τους μουσικοκριτικούς και το κοινό. Μέχρι το 1882, το πολυάσχολο πρόγραμμά του τον εξάντλησε σε βαθμό που δεν ήταν καλά στην υγεία του και αναγκάστηκε να αποσυρθεί στο Βίζμπαντεν, όπου πέθανε το 1885. Είναι θαμμένος στο Südfriedhof (Νότιο Νεκροταφείο) στο Βίζμπαντεν.
Μουσική
Οι συνθέσεις του Αμπτ περιλαμβάνουν περισσότερα από 600 έργα, τα οποία αποτελούν πάνω από 3.000 μεμονωμένα στοιχεία. Ήταν κυρίως συνθέτης φωνητικής μουσικής και ήταν ιδιαίτερα παραγωγικός στη σύνθεση μουσικής για ανδρικές χορωδίες, για τις οποίες θεωρούσε ότι δεν υπήρχε επαρκής βιβλιογραφία. Πράγματι, οι μεγαλύτερες επιτυχίες του στη Γερμανία και την Ελβετία επιτεύχθηκαν σε μέρη-τραγούδια για ανδρικές φωνές. Ο Αμπτ ήταν επίσης επιτυχημένος στη συγγραφή χορωδιακής μουσικής για μικτές χορωδίες τόσο α καπέλα όσο και με συνοδεία πιάνου ή ορχήστρας. Έγραψε επίσης πολυάριθμα δημοφιλή τραγούδια φωνητικής τέχνης για σόλο φωνή, παρτιτούρες για πολλές φωνές και αρκετά τραγούδια για παιδιά. δεξιά|μικρογραφία|Μνημείο του Φραντς Βίλχελμ Αμπτ από το 1960 στο Μπράουνσβαϊγκ Το συνθετικό ύφος του Αμπτ προδίδει μια εύκολη ευχέρεια επινόησης, η οποία εκφράζεται με ευχάριστες λαϊκές φόρμες, αλλά χωρίς προσποίηση βάθους ή ατομικότητας. Πολλά από τα τραγούδια του, τραγουδήθηκαν κάποτε παγκοσμίως και απέκτησαν μια περισσότερο ή λιγότερο μόνιμη θέση στο λαϊκό ρεπερτόριο. Αρκετά μεταφράστηκαν στα αγγλικά από την Έλεν Τρέτμπαρ. Λόγω του απλού και μελωδικού τους ύφους, ορισμένα από τα τραγούδια του Αμπτ, όπως το Wenn die Schwalben heimwärts ziehn και το Die stille Wasserrose, εύκολα συγχέονται με λαϊκά τραγούδια.
Άλλες συνθέσεις του Αμπτ περιλαμβάνουν τρεις όπερες: Des Königs Scharfschütz, Die Hauptprobe και Reisebekanntschaften. Στις αρχές της ζωής του ο Αμπτ συνέθεσε αρκετά έργα για πιάνο, κυρίως κομμάτια ανάλαφρου χαρακτήρα για σουαρέ. Αυτά δεν είχαν ποτέ την ίδια δημοτικότητα με τα φωνητικά του έργα.
Παραπομπές
Κατηγορία:Απόφοιτοι του Πανεπιστημίου της Λειψίας Κατηγορία:Γερμανοί διευθυντές ορχήστρας
Σύνοδος (υπολογιστές)
Στην πληροφορική, και ειδικότερα στα δίκτυα υπολογιστών, μια σύνοδος (αγγλ. session) είναι
Η σύνοδος πραγματοποιείται με την ανταλλαγή πακέτων πληροφοριών μεταξύ του υπολογιστή του χρήστη και του εξυπηρετητή.
Παράδειγμα συνόδου
Μπορούμε να προσομοιώσουμε την σύνοδο με μια τυπική γλώσσα, όπου τα στοιχεία του αλφάβητου θα είναι οι επιτρεπτές εντολές του πρωτόκολλου επικοινωνίας υπολογιστών.
Για παράδειγμα, θα παραθέσουμε επικοινωνία με έναν πρωτεύοντα (primary) υπολογιστή και έναν δευτερεύοντα (secondary), με χρήση του πρωτόκολλου HDLC (High-level Data Link Control-procedure, υψηλού επιπέδου διαδικασία ελέγχου του καναλιού μεταφοράς δεδομένων). Στο πρωτόκολλο αυτό ο τρόπος λειτουργίας λέγεται NRM (Normal Response Mode, κανονικός τρόπος απόκρισης), όπου ο πρωτεύων μιλά και ο δευτερεύων επιτρέπεται μόνο να απαντά, δηλαδή έχουν HDX (Half DupleX, δυνατότητα ροής μηνυμάτων σε δύο κατευθύνσεις με ενεργή διαδοχικά μόνο την μία από τις δύο) επικοινωνία ελεγχόμενη από τον πρωτεύοντα.
Επιτρεπτό αλφάβητο:
Παραθέτουμε μερικές συνόδους, όπου σημειώνουμε με έντονα γράμματα τα μηνύματα του δευτερεύοντος και όπου μήκος είναι το πλήθος των μηνυμάτων:
Κατηγορία:Δίκτυα υπολογιστών Κατηγορία:Δικτύωση υπολογιστών
Αχιά
Ο Αχιά ο Σιλωνίτης (εβραϊκά: אחיה השילוני, Αχιγιά Χασιλονί, Αχιά="Ο Ιάχ (Ιεχωβά) είναι αδελφός μου") ήταν Λευίτης προφήτης από την Σιλώμ (ή Σιλών) την εποχή του Σολομώντα, όπως αναφέρεται στο Βασιλέων Α΄ της Εβραϊκής Βίβλου (Βασιλείων Γ΄ της Μετάφρασης των Εβδομήκοντα). Ο Αχιά ενθάρρυνε μια εξέγερση εναντίον του Σολομώντα, και προείπε ότι ο Ιεροβοάμ θα γινόταν βασιλιάς (Βασιλείων Γ΄ 11:29).
Σύμφωνα με το Χρονικών Β΄ της Εβραϊκής Βίβλου ο Αχιά έχει γράψει επίσης ένα βιβλίο που περιγράφεται ως Προφητεία του Αχιά του Σιλωνίτη, το οποίο περιέχει πληροφορίες για τη βασιλεία του Σολομώντα. Αυτό το κείμενο δεν έχει διασωθεί, και είναι ένα από τα χαμένα μη κανονικά βιβλία που αναφέρονται στην Εβραϊκή Βίβλο. Η Ραβινική παράδοση καταγράφει για τον Αχιά ότι έζησε πάρα πολλά χρόνια, συνδέοντας την μακροβιότητά του με αυτές των προ του κατακλυσμού πατριαρχών Μαθουσάλα και Νώε.
Η Ορθόδοξη Εκκλησία τιμά τον Προφήτη Αχιά ως άγιο, και εορτάζει τη μνήμη του στις 12 Νοεμβρίου. Ο Προφήτης σύμφωνα με την χριστιανική παράδοση πέθανε ειρηνικά και θάφθηκε κοντά στη βελανιδιά του Σιλώμ.
Ὅτι Προφήτης Ἀχιά, πρὶν τεθνάναι, Ἱεροβοὰμ μάρτυς, υἱὸς Ναβάτου.
Άλλα πρόσωπα με το όνομα Αχιά
Στην Μετάφραση των Εβδομήκοντα εμφανίζονται άλλα πέντε πρόσωπα με το όνομα Αχιά:
Κατηγορία:Πρόσωπα της Παλαιάς Διαθήκης Κατηγορία:Προφήτες της Εβραϊκής Βίβλου Κατηγορία:Προφήτες του Χριστιανισμού Κατηγορία:Χριστιανοί άγιοι από την Παλαιά Διαθήκη
Κίρσεχιρ
Εξωτερικοί σύνδεσμοι
Κατηγορία:Ασιατικές πόλεις της Τουρκίας